CELEX: 22005D0131
Language: sk
Date: 2005-10-21 00:00:00
Title: Rozhodnutie Spoločného výboru EHP č. 131/2005 z  21. októbra 2005 , ktorým sa mení a dopĺňa príloha II (Technické predpisy, normy, skúšky a certifikácia) k Dohode o EHP

19.1.2006   
            
            
               SK
            
            
               Úradný vestník Európskej únie
            
            
               L 14/18
            
         
      ROZHODNUTIE SPOLOČNÉHO VÝBORU EHP
   
   č. 131/2005
   z 21. októbra 2005,
   ktorým sa mení a dopĺňa príloha II (Technické predpisy, normy, skúšky a certifikácia) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore, zmenenú a doplnenú Protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha II k dohode bola zmenená a doplnená rozhodnutím Spoločného výboru EHP č. 116/2005 (1).
            
         
               (2)
            
            
               Nariadenie Európskeho parlamentu a Rady (ES) č. 273/2004 z 11. februára 2004 o prekurzoroch drog (2) sa má začleniť do dohody.
            
         
               (3)
            
            
               Nariadením (ES) č. 273/2004 sa zrušuje smernica Rady 92/109/EHS (3), ktorá je začlenená do dohody a ktorá sa má v dôsledku toho v dohode zrušiť,
            
         ROZHODOL TAKTO:
   Článok 1
   Kapitola XIII prílohy II k dohode sa mení a dopĺňa takto:
   
               1.
            
            
               Za bod 15w (smernica Európskeho parlamentu a Rady 2004/23/ES) sa dopĺňa tento bod:
               
                           „15x.
                        
                        
                           
                              32004 R 0273: nariadenie Európskeho parlamentu a Rady (ES) č. 273/2004 z 11. februára 2004 o prekurzoroch drog (Ú. v. EÚ L 47, 18.2.2004, s. 1).
                           Ustanovenia tohto nariadenia sa na účely tejto dohody upravujú takto:
                           
                                       a)
                                    
                                    
                                       Znenie článku 11 ods. 2 sa neuplatňuje.
                                    
                                 
                                       b)
                                    
                                    
                                       V článku 15 sa odkazuje na výbor zriadený článkom 10 nariadenia (EHS) č. 3677/90. Keď sa tento výbor zaoberá záležitosťami, na ktoré sa vzťahuje toto nariadenie, štáty EZVO sa plne zúčastňujú na práci výboru, nemajú však právo hlasovať.“
                                    
                                 
                     
         
               2.
            
            
               Znenie bodu 15f (smernica Rady 92/109/EHS) sa vypúšťa.
            
         Článok 2
   Znenie nariadenia (ES) č. 273/2004 v islandskom a nórskom jazyku, ktoré bude uverejnené v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 22. októbra 2005 pod podmienkou, že Spoločnému výboru EHP budú zaslané všetky oznámenia podľa článku 103 ods. 1 dohody (4).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 21. októbra 2005
      
         
            Za Spoločný výbor EHP
         
         
            predseda
         
         H. S. H. Prinz Nikolaus von LIECHTENSTEIN
         
      
   
   
      (1)  Ú. v. EÚ L 339, 22.12.2005, s. 18.
   
      (2)  Ú. v. EÚ L 47, 18.2.2004, s. 1.
   
      (3)  Ú. v. ES L 370, 10.12.1992, s. 76.
   
      (4)  Nie sú uvedené žiadne ústavné požiadavky.